recursal/SuperWikiNEXT-32B huggingface dataset:
פירוש נוסף ערך זה עוסק בתרכובת. אם התכוונתם לאיש תיאטרון ישראלי, ראו משה ולין.

**וָלין** (**Valine**) היא אחת מ-20 חומצות האמינו הנפוצות בטבע.
תאי גוף האדם אינם מסוגלים לסנתז ולין ולכן היא מהווה **חומצת אמינו חיונית**, אותה יש לקבל דרך המזון. כמות יומית מומלצת היא 4 מג לקילו אדם.

מבנה כימי
---------

השייר של ולין מורכב מאטום פחמן הקשור לאטום מימן ולשתי קבוצות **מתיל** ({\displaystyle {\ce {CH\_3}}}). שייר זה אינו קוטבי, ופירוש הדבר שוולין היא חומצת אמינו הידרופובית. זוהי חומצת האמינו ההידרופובית ביותר אחרי **איזולאוצין**; מבחינת מבנה ותפקוד ולין דומה לחומצה זו וכן ל**לאוצין**. עקב היותה מאוד הידרופובית, ולין מצויה לרוב בליבת החלבון ולא על פניו החיצוניים, משום ששם המגע האפשרי עם מולקולות המים המקיפות את החלבונים בסביבה התאית הוא מינימלי.

ולין בודדה לראשונה ב-1879 וסונתזה במעבדה ב-1906.[דרוש מקור]

מקורות תזונה
------------

ולין, כמו כל חומצת אמינו חיונית, קיימת כמעט בכל מזון, וכמו כל חומצת אמינו חיונית, המקורות המשמעותיים ביותר שלה הם מזונות עשירים בחלבון, כגון בשר בקר, דגים ועוף, חלב, ביצים, קטניות (כגון פולי תורמוס, פולי סויה, עדשה תרבותית, שעועית, חומוס, פול ואפונה) וגרעינים מסוימים.

ביולוגיה
--------

באנמיה חרמשית, אחת המחלות התורשתיות הידועות ביותר, מייצרים תאי הדם האדומים מולקולות המוגלובין פגומות: חומצת אמינו בודדת ברצף החלבון - **חומצה גלוטמית** - אינה מופיעה בו, ובמקומה מופיעה ולין. לאור הבדלי הקוטביות בין שתי החומצות, קיפול מולקולת ההמוגלובין נפגע, ועמה יכולת קישור החמצן שלו.

ראו גם
------

* Rs4680

קישורים חיצוניים
----------------

ויקישיתוף מדיה וקבצים בנושא **ולין** בוויקישיתוף
* ולין, באתר אנציקלופדיה בריטניקה (באנגלית)

הערות שוליים
------------

1. ↑  תכולת הולין במזונות על פי משרד החקלאות האמריקאי

| עשרים חומצות האמינו הסטנדרטיות הנפוצות בטבע |
| --- |
| 

|  |  |
| --- | --- |
| איזולאוצין (Ile, I) • אלנין (Ala, A) • אספרטט (Asp, D) • אספרגין (Asn, N) • ארגינין (Arg, R) • גלוטמט (Glu, E) • גלוטמין (Gln, Q) • גליצין (Gly, G) • היסטידין (His, H) • ולין (Val, V) • טירוזין (Tyr, Y) • טריפטופן (Trp, W) • לאוצין (Leu, L) • ליזין (Lys, K) • מתיונין (Met, M) • סרין (Ser, S) • פנילאלנין (Phe, F) • פרולין (Pro, P) • ציסטאין (Cys, C) • תראונין (Thr, T) | המבנים הכימיים של 20 חומצות האמינו הסטנדרטיות. |

 |
טסטר
**טסטר** הוא מברג שבו קבוע התקן לבדיקת קיום מתח חשמלי בין מוליך לבין הארקה. באנגלית, וגם בגרמנית, Tester הוא "בוחן". למרות זאת בשתי השפות יש לכלי שמות אחרים.

ידית הטסטר שקופה ועשויה מחומר מבודד. החלק המתכתי של המברג, אשר ברובו עטוף בחומר מבודד, מחובר בתוך הידית לנורת ניאון. בצידה השני הנורה מחוברת לרכיב אלקטרוני בעל התנגדות של עשרות מגה אוהם. הנגד מחובר בצידו השני אל חלק מתכתי הקבוע בבסיס הטסטר. נגיעה של קצה הטסטר בנקודה הנבדקת, כאשר האדם הבודק נוגע בבסיסו, תאפשר לזרם חשמלי לזרום דרך הנורית אל גוף האדם וממנו אל האדמה. די בזרם חלש ביותר כדי לגרום לנורית להאיר ולהעיד בכך על קיום מתח חשמלי.  
ישנם טסטרים המכילים סוללות על מנת לבדוק סגירת מעגל חשמלי (שאינו טעון במטען חשמלי), או לגילוי קרינה אלקטרומגנטית חלשה שאינה ניתנת לגילוי בטסטר רגיל (כגון לבדוק האם יש מתח בכבל חשמלי מבלי לפרק את המפסק)

אם האדם שבודק קיום מתח חשמלי נועל נעליים בעלות סוליית גומי או חומר מבודד אחר, או שהוא עומד על משטח מבודד - ייתכן שהנורה לא תאיר גם כאשר המוליך הנבדק נושא מתח חשמלי. במקרה כזה, מגע יד בקיר או בחומר בעל מוליכות טובה יותר, שמחובר אל האדמה או הארקה, יגרום לנורה להאיר.

1. גוף המברג 2. נורית הביקורת 3. נגד 4. תפס לחולצה 5. סגר
חשוב להדגיש שמה שנרשם עד כה מתייחס בעיקר לבדיקה של חשמל ביתי מחברת החשמל. יתרה מכך. במרבית השקעים 3, ולעיתים רק 2, הדקים. הטסטר אמור להאיר רק בהדק הימני, בפאזה, בקו המופע. אם זה לא כך, אז משהו אינו תקין.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **טסטר** |
| ויקישיתוף תמונות ומדיה בוויקישיתוף: **טסטר** |

  


| כלי עבודה |
| --- |
| 

|  |  |
| --- | --- |
| אזמל • גרזן • דיסק חיתוך • חוט בנאים • חוט משיכה • טסטר • כליבה‏ (קלמרה) • כף בנאים‏ • לדרמן • מברג • מחרטה • מסור • מסור אנכי • מסור חרב • מסור נימה • מסור עגול • מסור שרשרת • מספריים • מעדר • מפתח ברגים • מפתח צינורות • מפתח שוודי • מקדחה • מקצועה • מרית • משפך • משרט • סולם • מלחציים • סכין • פטיש • פטיש אוויר • פלייר • פלס בנאים • קת • רשת • שטיכמוס |  |

 |
**יעילות כלכלית** הוא מונח המתאר את אופי השימוש הנעשה במשאבים, במטרה להביא למקסימום את רמת התפוקה של מוצרים או שירותים.
מערכת כלכלית מסוימת מוגדרת כיעילה יותר לעומת אחרת כאשר ברמה נתונה של מקורות היא מספקת כמות גבוהה יותר של מוצרים או שירותים.

במונחים מוחלטים, מצב מוגדר כיעיל מבחינה כלכלית כאשר:

1. לא ניתן להשיג שיפור בתפוקה מבלי לגרום לאחר לפגיעה בתפוקה (מצב יעיל פארטו).
2. לא ניתן להשיג תפוקה גבוהה יותר מבלי להגדיל את רמת התשומות.
3. התפוקה מושגת ברמת התשומות הנמוכה ביותר עבור כל יחידה.

הבסיס התאורטי
-------------

על פי התאוריה הכלכלית קיימות שתי השקפות עיקריות להגדרת היעילות הכלכלית, אך שתיהן רואות במעורבות הממשלתית בתהליך הכלכלי כגורם המשפיע ביותר. השקפה אחת רואה במעורבות הממשלה כגורם מפריע להשגת היעילות, והשנייה רואה בממשלה כגורם שמעורבותו הכרחית על מנת למנוע פגיעה ביעילות הכלכלית כתוצאה מפעילותם של כוחות השוק החופשי.

הזרם המרכזי של התאוריה הכלכלית רואה בכוחות השוק החופשי את המכשיר היעיל ביותר להקצאת המקורות ביחס לאלטרנטיבות האחרות, אך נדרשת רמה מסוימת של מעורבות ממשלתית על מנת להסדיר את אופן פעילותו ולמנוע כשלים אפשריים. בעיקר מדובר על מעורבות בתהליכי המקרו של השוק כמו למשל בנוגע למדיניות הפיסקלית והמוניטרית של המדינה.

לעומת זאת בתהליכים המתנהלים ברמת המיקרו של השוק כמו למשל בפעילותן של חברות עסקיות, ישנן תאוריות המצדדות בהימנעות מוחלטת של מעורבות ממשלתית, ולעומתן כאלה הרואות בה צורך חיוני הנדרש לקיומו של שוק כלכלי חופשי ומתפקד.

כבר במאה ה-19 פרסמו הפילוסופים של הכלכלה הליברלית הקלאסית את השקפתם כתומכי אסכולת "הממשלה הקטנה", המוכרת גם כ"לסה פר", המצדדים בביטול או קיום מינימלי של מעורבות הממשלה בתהליכים הכלכליים. בשנות השלושים של המאה ה-20 התחזק מעמדם של הכלכלנים מן האסכולה המוסדית ובראשם הכלכלנים הקיינסיאנים אשר ראו ברמה מסוימת, ובהתאם לצורך גם גבוהה, של מעורבות ממשלתית בתהליכים הכלכליים, כהכרח חיוני לשם שמירה על תפקודה של המערכת הכלכלית.

הגדרת המטרה
-----------

יעילות היא רק אחת מיעדיה של מערכת כלכלית ועליה להשתלב בצרכים ובדרישות נוספות המשולבות בפעילותה. כך למשל השגת יעילות כלכלית עלולה לעמוד בניגוד לערכים כמו צדק ומוסר. שיטות ניהול מסוימות עשויות לשפר את היעילות הכלכלית אך לעשות זאת בדרכים בלתי מוסריות או בלתי צודקות. מאבק תמידי מתקיים בין הדרישה להשגת היעדים הכלכליים לבין הפגיעה בערכים חשובים אחרים כגון: רווחת העובד, איכות הסביבה, זכות הקניין, ומניעת אפליה.

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph504384

 |
**טסי אנטוני** (בלוקסמבורגית: **Tessy Antony**; נולדה ב-28 באוקטובר 1985) היא אשתו לשעבר של לואי, נסיך לוקסמבורג.

ביוגרפיה
--------

אנטוני נולדה בלוקסמבורג סיטי ב-28 באוקטובר 1985. הוריה הם פרנסואה ורגינה אן אנטוני. יש לה אחות קטנה, ושני אחים. היא למדה בתיכון בפטנגה, מדרום ללוקסמבורג סיטי. עם תום לימודיה התגייסה טסי יחד עם אחיה התאום רוני לצבא לוקסמבורג בגיל 18, ולבסוף עלתה לדרגת קורפורל (רב"ט). ממרץ עד יולי 2004, היא השתתפה במשימה ביוגוסלביה, כחלק מכח קוסובו של נאט"ו. היא הייתה האשה היחידה בחיל המשלוח הלוקסמבורגי.

בעת שירותה בצבא פגשה טסי את לואי, נסיך לוקסמבורג, בנם של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג, והחלה לקיים עמו רומן. בספטמבר 2005 הודיעו הוריו של לואי רשמית על קיומה מערכת היחסים, כמו גם על כך שאנטוני נמצאת בהריון. ב-12 במרץ 2006 ילדה אנטוני בן בבית חולים פרטי בז'נבה. הילד, שקיבל את השם גבריאל, היה הנכד הראשון של הדוכס והדוכסית. ב-29 בספטמבר של אותה שנה, נישאו לואי ואנטוני בעיר גילסדורף (Gilsdorf). מכיוון שהיו אלו נישואים מורגנטיים, מצאצאיו נשללה האפשרות לרשת את הכתר. למרות שלואי עצמו המשיך לשמור על תאריו, הרי שבניו לא קיבלו את התואר "נסיך נסאו" השמור לנכדי הדוכס הגדול, ותחת זאת קיבלו את השם "נסאו" כשם משפחה.

ב-21 בספטמבר 2007 נולד לבני הזוג בן נוסף, נח. הוא הוטבל בכנסייה בגילסדורף, היכן שנישאו הוריו. ב-23 ביוני 2009, לרגל "היום הלאומי של לוקסמבורג", העניקו הדוכס והדוכסית לאנטוני את התואר "הוד מעלתה נסיכת לוקסמבורג", ולבניה את התואר "נסיך נסאו". טסי התגוררה עם בעלה בלונדון, וסיימה תואר ראשון ביחסים בינלאומיים באוניברסיטת ריצ'מונד, האוניברסיטה האמריקאית הבינלאומית בלונדון. היא פעילה מאוד באירועי צדקה וארגונים לא ממשלתיים הדואגים לאנשים עם צרכים ספציפיים.

ב-18 בינואר 2017 הודיעו לואי וטיסי על כוונתם להתגרש. הם התגרשו ב-17 בפברואר, ותאריה נשללו ממנה.

תואר
----

תוארה הרשמי בין 2009-2017 היה "הוד מלכותה הנסיכה טסי מלוקסמבורג, נסיכת נסאו, נסיכת בורבון-פארמה". התואר "נסיך בורבון-פארמה" בוטל ב-1968 בידי סבו של לואי, ז'אן, הדוכס הגדול של לוקסמבורג, אולם חודש ב-1995. בעקבות גירושיה, נשללו ממנה התארים. כמו כן בשנת 2012 ניתן לה התואר "גבירת הצלב הגדול של מסדר אדולף מנסאו".

קישורים חיצוניים
----------------

ויקישיתוף מדיה וקבצים בנושא **טסי אנטוני** בוויקישיתוף

הערות שוליים
------------

1. ↑  La Princesse Tessy
2. 1 2  Prince Louis and Princess Tessy are getting a divorce
3. ↑  "Viele Schaulustige bei Hochzeit des Prinzen"
4. ↑  "Princess Tessy of Luxembourg is divorcing husband Prince Louis"
**טְרִיזָן צְנִינִי** (שם מדעי: ***Oxynotus centrina***) הוא מין של כריש קטן ממשפחת הטריזניים, החי במימי האוקיינוס האטלנטי בין נורווגיה לדרום אפריקה וכן גם בים התיכון ולחופי ישראל.

מאפיינים
--------

הטריזן הוא כריש קטן יחסית שאורכו הממוצע אינו עולה על 50 סנטימטרים, אף שנתפסו פרטים באורך 150 סנטימטרים. הוא בעל סנפירים דמויי-גפיים קצרים, סנפיר גבי משולש רחב ונמוך שכמעט ומתמזג עם עמוד השדרה וזנב קצר עם אונות בשרניות. הוא כמעט וחסר קשקשים ובעל ראש קהה עם זיזים בשרניים מצידי פיו וחוטמו. צבע הכריש חום-אפור עד שחור והעיניים הגדולות שחורות עם אישונים גדולים ירוקים. הכריש משריץ צאצאים חיים, לרוב בין 10 ל-12.

הכריש שוחה לאורך קרקעית הים באיטיות ומחפש תולעים, רכיכות וסרטנים למאכל, אף שהוא יאכל גם דגים איטיים או נבלות. הוא יכול לנוע מעומק 50 מטר עד לעומק 600 מטר מתחת פני הים.

כיום הטריזן מצוי בסכנת הכחדה עקב זיהום הימים ופגיעה מצד רשתות מכמורת כשלל לוואי. למרות זאת הוא אינו נידוג למטרות מסחריות.

קישורים חיצוניים
----------------

ויקישיתוף מדיה וקבצים בנושא **טריזן צניני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* ARKive
* ITIS
* NCBI
* GBIF
 |

הערות שוליים
------------

1. ↑  טריזן צניני באתר הרשימה האדומה של IUCN
**קאדיג'טאו "קאדי" ויקטוריה סאגניה** (**Khadijatou "Khaddi" Victoria Sagnia**; נולדה ב-20 באפריל 1994) היא אתלטית שוודית המתחרה בקפיצה לרוחק ובריצות קצרות.

ביוגרפיה
--------

סאגניה (מבוטא Sahgg-NEE-ah) נולדה בהלסינגבורג וגדלה בגטבורג שבשוודיה. היא הצעירה מבין שמונה ילדים להורים שהיגרו למדינה מגמביה. אביה עזב את המשפחה כשהייתה תינוקת.

באולימפיאדת הנוער סינגפור (2010) זכתה במדליית זהב בקפיצה משולשת. ב-2011 זכתה באליפות שוודיה בריצת 100 מטר משוכות ובקפיצה לרוחק ובאליפות שוודיה באולם בקפיצה לרוחק ובקפיצה משולשת. באליפות העולם לנוער באותה שנה סיימה במקום ה-11 בקפיצה לרוחק ובמקום ה-9 בקפיצה משולשת. ב-2012 עברה פציעה מורכבת ברגלה שכללה קרע ברצועה הצולבת בברכה. היא עברה ניתוח ב-2013 ושיקום ממושך וחזרה להתחרות רק ב-2014. ב-2015 זכתה באליפות שוודיה בקפיצה לרוחק, היא סיימה רביעית באליפות אירופה U23 ובאליפות העולם באתלטיקה 2015 סיימה במקום השביעי בקפיצה לרוחק בשיא אישי של 6.78 מטר.

ב-2016 זכתה באליפות שוודיה בריצת 100 מטר ובקפיצה לרוחק. היא סיימה שישית באליפות אירופה באתלטיקה בתוצאה של 6.59 מטר. השתתפה באולימפיאדת ריו דה ז'ניירו אך לא העפילה לגמר. ב-2017 זכתה בפעם השלישית באליפות שוודיה בקפיצה לרוחק. באליפות העולם באתלטיקה לא הצליחה לעבור את שלב המוקדמות. באליפות העולם באתלטיקה באולם 2018 סיימה במקום השישי בתוצאה של 6.64 מטר. באולימפיאדת טוקיו סיימה תשיעית בתוצאה של 6.67 מטר. באליפות העולם באתלטיקה 2022 סיימה שישית בתוצאה של 6.87 מטר.

קישורים חיצוניים
----------------

ויקישיתוף מדיה וקבצים בנושא **קאדי סאגניה** בוויקישיתוף
* קאדי סאגניה, ברשת החברתית אינסטגרם
* קאדי סאגניה, באתר הוועד האולימפי הבין-לאומי
* קאדי סאגניה, באתר olympedia.org
* קאדי סאגניה, באתר התאחדות האתלטיקה הבין-לאומית
* קאדי סאגניה, באתר ליגת היהלום
* קאדי סאגניה, באתר Track and Field (נשים)

הערות שוליים
------------

1. 1 2  קאדי סאניה בחוברת מידע על נבחרת שוודיה לאליפות העולם באתלטיקה 2015
2. ↑  Gambian girl, Khaddi Sagnia named Sweden’s "Best Breakthrough Athlete 2015"

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 250594

 |
ולנטין גאפט
**ולנטין יוסיפוביץ' גאפט** (ברוסית: **Валенти́н Ио́сифович Гафт**;‏ 2 בספטמבר 1935 – 12 בדצמבר 2020) היה שחקן תיאטרון וקולנוע יהודי-רוסי, אך היה מוכר בעיקר כשחקן תיאטרון והוענק לו תואר אמן העם של רוסיה הסובייטית.

ביוגרפיה
--------

ולנטין גאפט נולד ב-2 בספטמבר 1935 במוסקבה. אביו, יוסיף רובימוביץ' גאפט, היה עורך דין מצליח ואמו גיטה הייתה עקרת בית. אחותו, רימה יוסיפובנה גאפט-שטרום המשפחה הגיעה למוסקבה מהעיר פרילוקי שבאוקראינה. כאשר היה גאפט בן 7 פלשו הנאצים לברית המועצות ואביו של גאפט, שהיה מיור בצבא האדום, נאלץ לחזור ולשרת בצבא.

כאשר הסתיימה המלחמה החל לימודיו באקדמיית הסטודיו של התיאטרון האמנותי של מוסקבה, שם למד בשנים 1953–1957. בקורסים למד ביחד עם שחקנים מפורסמים אחרים כמו אולג טבקוב ואנדריי מייגקוב. את תפקידו הראשון שיחק דווקא בקולנוע בשנת 1956, בסרטו של מיכאיל רום Убийство на улице Данте (רצח ברחוב דנטה). לאחר סיום לימודיו החל גאפט לעבוד במספר בתי תיאטרון ברחבי מוסקבה כגון תיאטרון מוסובייט, תיאטרון לנקום ותיאטרון הסאטירה. בשנת 1969 החל גאפט לעבוד באופן קבוע בתיאטרון סוברמניק, שם הופיע על הבמה עד מותו.

ולנטין גאפט נחשב לאחד משחקני התיאטרון הטובים ביותר ברוסיה וגם לשחקן קולנוע מוצלח. גאפט היה ידוע בתור כותב אפיגרמות עם ביקורות קשות כלפי דמויות תיאטרון וקולנוע.

מ־1996 עד מותו גאפט היה נשוי לאולגה אוסטרואומובה, בעבר שחקנית קולנוע פופולרית. בהשפעתה התנצר. לזוג לא היו ילדים, אולם אוסטרואומובה היא אם לשניים מנישואים קודמים. 

גאפט היה חתן פרס הידידות של רוסיה לשנת 1995, וחתן פרס שירות המולדת מדרגה שלישית לשנת 2005 ומדרגה שלישית לשנת 2010.

ב-12 בדצמבר 2020 הלך לעולמו.

קישורים חיצוניים
----------------

ויקישיתוף מדיה וקבצים בנושא **ולנטין גאפט** בוויקישיתוף

* ולנטין גאפט, במסד הנתונים הקולנועיים IMDb (באנגלית)
* ולנטין גאפט, באתר AllMovie (באנגלית)
* ולנטין גאפט, במסד הנתונים הקולנועיים KinoPoisk (ברוסית)
* ולנטין גאפט, באתר MusicBrainz (באנגלית)
* אתר על גאפט
* ולנטין גאפט, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283446905171
* GND: 10351791X
* ISNI: 0000 0000 5527 6451
* LCCN: nr92023122
* LNB: 000271781
* MusicBrainz: cdc58584-eeeb-43f3-a915-f7335bf43021
* NKC: jn20020717794
* NLK: KAC2020P0498
* SUDOC: 11113904X
* VIAF: 15185747
* WorldCat: lccn-nr92023122

 |
**טסילו השלישי, דוכס בוואריה** (741–796), דוכס בוואריה מהשושלת האגילולפינגית.

טסילו ה-III באיור משנת 1600

תולדות חייו
-----------

טסילו נולד בשנת 741 והיה בנו אודילו, דוכס בוואריה, בהיותו בן שבע ירש את הדוכסות מאביו שמת אולם הוא הודח על ידי גריפו, דוכס מיין שהיה בנו הבלתי חוקי של קרל מרטל. ההדחה גרמה תרעומת בקרב האצולה הבווארית והם הדיחו והסגירו אותו לפפין הגוץ המאיורדומוס של אוסטרזיה. פיפין החזיר את טסילו לשלטון כבן חסותו ואמו כילטרודיס הפכה לעוצרת.

טסילו לקח לידיו את מוסרות השלטון בשנת 754 לאחר מות אמו, הוא חסה עדיין בצילו של פפין והשתתף במסע המלחמה שלו לאיטליה בשנת 756. בשנת 757 הוא נשבע אמונים כואסל של פיפין, שבינתיים הפך למלך הפרנקים, ושל בניו. יש הרואים בכך מעשה השפלה שנועד להצר את צעדיה של הדוכסות הבווארית שהחלה שואפת לעצמאות מן הממלכה הפרנקית.

על אף שהתמסר לפפין כוואסל, מעל טסילו בחובותיו בשנת 763, כאשר נטש את פפין בזמן מערכה שזה ניהל באקוויטניה, ועשה את דרכו עם צבאו חזרה לבוואריה. למזלו פפין לא נקט נגדו צעדי ענישה, והוא נשאר דוכס בוואריה.

מלך הפרנקים החדש קרל הגדול פנה לאפיפיור אדריאנוס הראשון בשנת 781 בבקשת עזרה בעניין נאמנותו טסילו. האפיפיור שלח אליו שליחים והם ששכנעו אותו לחדש את שבועת נאמנותו לקרל. טסילו נשבע לו אמונים מחדש בוורמס ומסר את בניו לקרל כבני ערובה.

אולם למרות כל אלו, טסילו עדיין המשיך במריו, עד שהביא את דוכסותו למצב של סף מלחמה עם הפרנקים. לכן בשנת 787 הוא שלח שליחים לאפיפיור בבקשה לפשר בינו לבין קרל. האפיפיור לא התרשם, הצדיק פעולות מלחמתיות כנגד בוואריה בטענה שטסילו הפר את שבועתו לקרל, וכמו כן איים בהטלת חרם על טסילו. טסילו לא שמע לאפיפיור ובסופו של דבר פלש קרל לבוואריה, הנחיל לטסילו תבוסות צבאיות והכריח אותו לחדש את שבועת נאמנותו.

שנה לאחר מכן הועלו שוב האשמות בדבר אי נאמנותו של טסילו, ונטען שהוא זמם עם האווארים כנגד קרל. הוא נשפט, הודח מהשלטון ונשלח למנזר.

קישורים חיצוניים
----------------

ויקישיתוף מדיה וקבצים בנושא **טסילו השלישי, דוכס בוואריה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb150244339 (data)
* GND: 118801414
* ISNI: 0000 0000 8705 0035
* LCCN: n2006025587
* NKC: ola2012704440
* SUDOC: 112183700
* VIAF: 261059318
* WorldCat: lccn-n2006025587

 |
**גמל שלמה ירוק** (שם מדעי: *Sphodromantis viridis*) הוא חרק השייך לסדרה גמלי שלמה והוא מצוי בטבע במערב אפריקה אך הופץ כמין פולש באזורים נוספים, בין השאר בספרד ובישראל. הוא נפוץ לאורך ישראל, מהגולן ועד צפון הנגב.

מאפיינים
--------

גמל השלמה הירוק שוכן לרוב בחורשות או אזורי שיחים, בהם הוא יכול לטפס בינות הענף ולצוד חרקים ואף לטאות קטנות. אורכו בבגרות כ-8 ס"מ, צבעו ירוק דשא או חום הנוטה לצהוב. בראשו זוג עיניים גדולות ושלוש עיניים קטנות. למין זה כמה מאפיינים: שולי החזה משוננים עדינות, קיים שינון גם על גב הגפיים הקדמיות, לבוגרים נקודה לבנה על הכנפיים בצידי הגוף וצורת הגוף יחסית למינים אחרים.

קיימים כמה הבדלים בין הזכר לנקבה: לזכר 8 לוחות גחון לעומת 6-7 אצל הנקבה. כמו כן הזכרים קטנים יותר, בעלי בטן דקה ולרוב קצרה מכנפי החיפוי בניגוד לנקבה שהיא בעלת בטן נפוחה יותר המגיעה עד לכנפיים או עוברת אותם במקצת. המחושים של הזכר ארוכים יותר.

התנהגות
-------

גמל השלמה הירוק, כמו כל גמלי השלמה, הוא בעל גלגול חסר ולכן משיל עצמו כמה פעמים במצב הנימפה עד שמגיע לצורת הבוגר עם הכנפיים. בזמן היותו נימפה נוהג לפעמים לקפל את בטנו מעלה, מנהג שנעלם בגלגולו האחרון עם צמיחת הכנפיים. כמו שאר המינים במשפחתו נוהג להידמות לענף בזמן ציד ומתנועע קלות בזמן התקדמותו על העץ כאילו הרוח נושבת בו, מכאן השם גמל שלמה מתפלל. כאשר הוא מרגיש מאוים ומחליט שאין טעם לברוח נוהג לפרוס את כנפיו ולהצמיד את גפיו הקדמיות לצידי גופו בניסיון להשוות לגופו מראה רחב ומאיים יותר.

תמונות
------

* בוגרבוגר
* נימפה שאך בקעהנימפה שאך בקעה
* נקבה מטילה ביציםנקבה מטילה ביצים

קישורים חיצוניים
----------------

ויקישיתוף מדיה וקבצים בנושא **גמל שלמה ירוק** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* NCBI
* GBIF
 |

* עמיר וינשטיין, חלון פתוח לחרקים - גמל-שלמה ירוק.



1. ↑  גמל שלמה ירוק באתר הרשימה האדומה של IUCN
**קאדילק לה מאן** (באנגלית: **Cadillac Le Mans**) היא מכונית קונספט של חטיבת קאדילק בקונצרן הרכב האמריקאי ג'נרל מוטורס אשר הוצגה בשנת 1953.

קאדילק לה מאן
-------------

דגם ה"קאדילק לה מאן" הוצג בשנת 1953, והיה קרוי על שם "מרוץ 24 השעות של לה מאן", מרוץ שדגם של חטיבת קאדילק, התחרה בו בשנת 1950.

ה"קאדילק לה מאן" היא מכונית בתצורת קבריולה, 2 מושבים, 2 דלתות. גוף הרכב היה עשוי מפיברגלס.

דגם ה"קאדילק לה מאן" הוצג לראשונה בתצוגת ג'נרל מוטורס (General Motors Motorama) בניו יורק.

נבנו 4 דגמי אב טיפוס.

בשנת 1987 פיתחה חברת "קאדילק" דגם קבריולה, ה"Cadillac Allanté" אשר דמה בתכונותיו לדגם ה"קאדילק לה מאן".

תמונות
------

* קאדילק לה מאן קאדילק לה מאן
* קאדילק לה מאן (במרכז התמונה) קאדילק לה מאן (במרכז התמונה)

לקריאה נוספת
------------

* קאדילק לה מאן - תמונות ( 1953 Cadillac Le Mans Concept - conceptcarz.com)
* קאדילק לה מאן ( The GM Heritage Collection: 1953/59 Cadillac LeMans )
* קאדילק לה מאן קונספט (The mystery of the missing 1953 Cadillac Le Mans concept )

קישורים חיצוניים
----------------

ויקישיתוף מדיה וקבצים בנושא **קאדילק לה מאן** בוויקישיתוף
* קאדילק לה מאן (2:25 דקות), יו-טיוב

הערות שוליים
------------

1. ↑  קאדילק לה מאן Foto und Geschichte des Cadillac Le Mans (1953) bei Motortrend.com (englisch)
**סטיבן קרייג גנדרסון** (באנגלית: **Steven Craig Gunderson**; נולד ב-10 במאי 1951) הוא איש ציבור אמריקאי, שכיהן כחבר בית הנבחרים של ארצות הברית מטעם מחוז הקונגרס השלישי של מדינת ויסקונסין בשנים 1981–1997. בעבר היה הנשיא והמנכ"ל של "מועצת הקרנות" (Council on Foundations). הוא חבר הקונגרס הרפובליקני ההומוסקסואל הראשון שנבחר מחדש לבית הנבחרים אחרי שהוצא מהארון.

ביוגרפיה
--------

גנדרסון גדל ליד וייטהול (Whitehall) שבוויסקונסין. לאחר שלמד באוניברסיטת ויסקונסין–מדיסון, המשיך ללמוד בבית הספר לשידור ע"ש בראון שבמיניאפוליס במינסוטה.

בין השנים 1975–1979 כיהן גנדרסון באספה המדינתית של ויסקונסין, הבית התחתון בבית המחוקקים המדינתי. בשנת 1980 נבחר אל בית הנבחרים של ארצות הברית כנציג מחוז הקונגרס השלישי של ויסקונסין. הוא הושבע לתפקידו עם התכנסות הקונגרס ה-97, ומילא שמונה תקופות כהונה בבית הנבחרים שעד שפרש מהקונגרס לקראת בחירות האמצע ב-1996.

בראשית מאי 1994 גנדרסון הוצא מהארון כהומוסקסואל במליאת בית הנבחרים על ידי חבר הקונגרס בוב דורנן (אנ') מקליפורניה, במהלך דיון בנושא מימון פדרלי לתוכניות לימוד גיי פרנדליות. בכך נהפך לאחד מחברי הקונגרס ההומואים הגלויים הראשונים והרפובליקני ההומו הראשון בבית הנבחרים. בשנת 1996 היה גנדרסון הרפובליקני היחיד בקונגרס שהצביע נגד "חוק הגנת הנישואין", ונודע כתומך בולט בזכויות להט"ב בארצות הברית אחרי עזיבתו את החיים הפוליטיים. בתקופתו בבית הנבחרים היה גנדרסון אחד משני הרפובליקנים היחידים שהיו הומוסקסואלים גלויים, לצד ג'ים קולבה (אנ') מאריזונה.

גנדרסון דגל בזכויות הגירה מורחבות לבני ההמונג, שהיו בעלי ברית של הכוחות המזוינים של ארצות הברית במהלך מלחמת וייטנאם, ומאוחר יותר התמודדו עם רדיפות תחת השלטון הקומוניסטי בלאוס. בינואר 2010 מונה גנדרסון בידי נשיא ארצות הברית ברק אובמה לחבר ב"וועדת הנשיא לעמיתי הבית הלבן".

קישורים חיצוניים
----------------

ויקישיתוף מדיה וקבצים בנושא **סטיב גנדרסון** בוויקישיתוף
* סטיב גנדרסון באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  כריס בול, The Out House: Congressional Debate over an Education Bill Gets Personal and Nasty, מכתב העת אדבוקט, 3 במאי 1994 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 119517426
* ISNI: 0000 0000 6679 3374
* LCCN: n96036517
* SNAC: w6rn5xkw
* US Congress: G000524
* VIAF: 92726262
* WorldCat: lccn-n96036517

 |
**גמל שלמה רפאים** (שם מדעי: ***Phyllocrania paradoxa***) הוא מין קטן של גמל שלמה מאפריקה בעל מראה יוצא דופן שמזכיר עלה מיובש. כינויו של גמל שלמה זה ניתן לו בגלל מראהו הייחודי.

תיאור
-----

ביחס למינים אחרים של גמל שלמה, גמל שלמה רפאים הוא קטן יותר, אורכו מגיע לבערך 40–50 מילימטרים בבגרות. גמל שלמה רפאים מוסווה כך שהוא נראה כמו עלים מיובשים. כנפיו מעוטרות בקמטים ופיגמנטים שונים שנראים כמו קמטים על עלה. צבעו של גמל שלמה זה נע בין גוונים כהים של חום לצהוב ואפילו ירוק חיוור במקרים מסוימים. צבעו של גמל השלמה משתנה בהתאם ללחות והטמפרטורה של הסביבה. צבעו גם עשוי להשתנות כאשר הוא משיל את השלד החיצוני שלו. כמו כמעט כל מיני גמל השלמה, הנקבות גדולות יותר מהזכר. בבגרות, לנקבות יש כנפיים אשר חופפות את גופן בעוד כנפי הזכר ארוכות יותר והם מרבים להשתמש בהן יותר. בנוסף, לזכרים יש מחושים ארוכים יותר מאשר הנקבות. בעת הזדווגות, זה נדיר מאוד שקניבליזם יתרחש על ידי הנקבה לזכר.

התנהגות ותזונה
--------------

גמל שלמה רפאים הוא מהמינים הבודדים בסדרת גמלי השלמה שיכולים לחיות בקבוצות בלי קניבליזם (אם התנאים טובים ויש מספיק אוכל). גמלי השלמה הללו הם לא אגרסיביים והם מעדיפים לארוב לטרף שלהם מאשר לרדוף אחריו. הם ניזונים בעיקר מזבובים ומעופפים אחרים ובדרך כלל ימנעו מטרף גדול מכיוון שזרועות הטרף שלהם אינן גדולות וחזקות כמו של גמלי שלמה אחרים.

תחום מחייה
----------

לגמל שלמה רפאים תחום מחייה רחב ברחבי יבשת אפריקה והאיים שלה. ניתן למצוא אותם באנגולה, קמרון, פרובינציית הכף הטובה, אגן הקונגו, אתיופיה, גאנה, גינאה, חוף השנהב, קניה, מלאווי, מדגסקר, מוזמביק, נמיביה, סומליה, דרום אפריקה, סודאן, טנזניה, טוגו, פרובינציית טרנסוואל, אוגנדה וזימבבואה. ניתן למצוא אותם גם בדרום אירופה.

קישורים חיצוניים
----------------

ויקישיתוף מדיה וקבצים בנושא **גמל שלמה רפאים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* NCBI
* GBIF
 |

* Phyllocrania paradoxa, באתר USmantis (באנגלית)
* Ghost mantis, באתר Keeping Insects (באנגלית)
**סטיבן פול גטינג** (אנגלית: **Stephen Paul Gatting**; נולד ב-29 במאי 1959 בלונדון) הוא כדורגלן עבר אנגלי ששיחק בעמדות הקישור.

קריירה
------

גטינג החל את הקריירה שלו בארסנל, אליה הצטרף כשחקן חובב ביולי 1975. הוא חתם על חוזה מקצועני ב-1977, וערך את הופעת הבכורה שלו כשעלה כמחליף במשחק מול לוקומוטיב לייפציג בגביע אופ"א ב-13 בספטמבר 1978, שהסתיים בניצחון 3 - 0 לטובת ארסנל. הוא הפך לשחקן הרכב קבוע בארסנל, ובעונת 1978/1979 השתתף ב-30 משחקים בסך הכל, אך לא שותף בניצחון 3 - 2 על מנצ'סטר יונייטד בגמר גביע ה-FA של אותה עונה.

הוא המשיך לשחק בארסנל גם בשתי העונות הבאות, אך היה שחקן משני בלבד בגלל יכולתו הגבוהה של בריאן טלבוט. בספטמבר 1981, לאחר 76 משחקים ושישה שערים, הוא עזב את ארסנל והצטרף למועדון ברייטון אנד הוב אלביון, ששילם תמורתו סכום של 200,000 לירות שטרלינג. הוא הוביל את מועדונו החדש לגמר גביע ה-FA ב-1983, שהסתיים בהפסד למנצ'סטר יונייטד לאחר משחק חוזר. הוא היה אחד השחקנים הבולטים בברייטון במשך תקופה של 10 שנים, וערך למעלה מ-300 הופעות במדי המועדון. בסופו של דבר הוא עזב את ברייטון, שיחק במשך שתי עונות בצ'רלטון אתלטיק, ולבסוף פרש מכדורגל ב-1993.

לאחר שפרש הוא החל לעבוד כמאמן. הוא אימן בבית ספר בשם Christ's Hospital במשך שבע שנים, וביולי 2007 הצטרף כמאמן לקבוצת הנוער של ארסנל תחת הדרכתו של שחקן העבר סטיב בולד. בעונת 2009/2010 הוא עתיד להדריך בעצמו את קבוצת הנערים עד גיל 16.

אחיו הוא שחקן הקריקט לשעבר מייק גטינג, ובנו ג'ו משחק עבור מועדון הקריקט סאסקס.

קישורים חיצוניים
----------------

* פרופיל, באתר Transfermarkt
* מידע באתר הרשמי של ארסנל.
פירוש נוסף ערך זה עוסק ברכס הרים באנטארקטיקה. אם התכוונתם להרים בשם זה, ראו הר קוק (פירושונים).

**הרי קוק** (באנגלית: **Cook Mountains**) היא קבוצת הרים הגובלים בקרחונים מולוק ודרווין שבאנטארקטיקה.

ההרים מגיעים לגובה של 1,815 מטרים מעל פני הים.

היסטוריה
--------

### גילוי ההרים

ההרים התגלו לראשונה על ידי המשלחת הבריטית הלאומית לאנטארקטיקה (שחקרה את אנטארקטיקה בין השנים 1904–1901). המשלחת ראתה את ההרים במרחק בהביטם ממדף הקרח רוס.

ההרים מופו לראשונה (מיפוי חלקי) על ידי המשלחת הניו זילנדית של המשלחת הטראנס-אנטארקטית של חבר העמים הבריטי (שחקרה את אנטארקטיקה בין השנים 1958–1956).

ההרים מופו במלואם על ידי הסקר הגאולוגי של ארצות הברית באמצעות טלורומטר ותצלומי אוויר שצולמו על ידי צי ארצות הברית בין השנים 1963–1959.

### מקור השם

שמם של ההרים ניתן להם על ידי ועדת השמות האנטארקטית של ניו זילנד.

ההרים נקראים על שמו של מגלה הארצות קפטן ג'יימס קוק.

קישורים חיצוניים
----------------

ויקישיתוף מדיה וקבצים בנושא **הרי קוק** בוויקישיתוף
* הרי קוק באתר הסקר הגאולוגי של ארצות הברית
* הרי קוק באתר הגאזט האנטארקטי של ממשלת אוסטרליה
* הרי קוק באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הרי קוק
* מפת אזור הרי קוק
* הרי קוק באתר peakbagger

הערות שוליים
------------

1. 1 2 3 4 5 6  מידע היסטורי וגאוגרפי
2. ↑  מידע גאוגרפי
3. ↑  לפי מקור אחר ההרים מגיעים לגובה של 2,845 מטרים מעל פני הים.

| הרי קוק |
| --- |
| רכסי הרים | פינגר | מפת הרי קוק |
| הרים | הארווי • יוז • רייט |
| קרחונים | מרקיורי |
**id Tech 2** (ידוע גם בשם **Quake 2 Engine**) הוא מנוע משחק שפותח ב-1997 על ידי id Software עבור המשחק Quake 2 ומאוחר יותר הופץ ברישיון עבור משחקים אחרים.

המנוע היווה שדרוג מינורי יחסית לQuake Engine היותר ותיק. אחד החידושים הגדולים שלו הייתה תמיכה מובנית בהאצת חומרה על בסיס OpenGL, לצד האצת התוכנה (המבוצעת על ידי המעבד המרכזי) המסורתית. תכונה מעניינת נוספת של מנוע זה הייתה חלוקת חלק מן הרכיבים שלו לספריות קישור דינאמיות (קובצי DLL), מה שאפשר לבחור את ההאצה הנדרשת (OpenGL או האצת תוכנה) מתוך תפריט המשחק, בניגוד למנוע הקודם שם גם בו הייתה תמיכה בהאצת חומרה, אם כי כדי להחליף בין המצבים היה צורך לצאת מהמשחק ולבחור בקובץ ההפעלה המתאים. כמו כן ל־id היו מספר סיבות לעשות כך:

* לאפשר שחרור של קוד המקור לציבור הרחב כדי לעודד פיתוח מודים, ועם זאת לשמור על רוב המשחק כקנייני.
* לאפשר ריצה מהירה יותר של המשחק, כיוון שבניגוד לקודמו המנוע נכתב בשפה טבעית (C) ולא בשפה שנבנתה במיוחד לכתיבת המנוע (במקרה של המנוע הקודם, השתמשו במפרש QuakeC)

בדומה לקודמו, המפות נשמרות בפורמט BSP, וכדי ליצור את התאורה למפות נעשה שימוש במפת-תאורה (Lightmap). כמו כן הוא היה בין הראשונים להשתמש בתאורה צבעונית ובהוספת אובייקטים סטטיים ברקע.

קוד המקור של המנוע שוחרר ב-22 בדצמבר 2001 תחת הרישיון הציבורי הכללי של גנו.

מודיפיקציות
-----------

עם שחרור קוד המקור של המשחק (והמנוע עצמו) נוצרו למנוע לא מעט מודיפיקציות שהתמקדו בעיקר במשחק Quake 2, ותומכים במגוון אפשרויות מתקדמות, מצבי משחק חדשים ואפשור הורדת מודלים וטקסטורות באיכות גבוהה, כגון:

* Quake 2 Evolved
* KMQuake2
* Berserker@Quake 2 מוד שמאפשר תמיכה בטקסטורות באיכות HD (ברוסית)

כמו כן, המנוע GoldSrc שפותח על ידי Valve למשחק Half-Life ולמשחקים נוספים, תוכנן במקור להוות פיתוח של מנוע זה, אך לבסוף המנוע היווה מודיפיקציה רחבה של Quake Engine הוותיק, אך כלל שורות קוד אחדות מ־id Tech 2.

משחקים שמשתמשים במנוע זה
------------------------

### תחת רישיון קנייני

* Quake 2
* Heretic 2
* Sin
* Kingpin: Life of Crime
* Soldier of Fortune
* Daikatana
* Blade
* Amsterdoom
* Anachronox

### תחת הפצת הקוד הפתוח

* CodeRED: Alien Arena
* Warsow
* UFO: Alien Invasion
* Gravity Bone
* Digital Paint: Paintball 2

ראו גם
------

* Quake Engine
* id Tech 3

קישורים חיצוניים
----------------

* 

* אתר האינטרנט הרשמי של Id Tech 2

| משחקי חברת id Software |
| --- |
| Wolfenstein | Wolfenstein 3D (הרחבה: Spear Of Destiny)‏ • Return to Castle Wolfenstein‏ • Wolfenstein: Enemy Territory‏ • Wolfenstein (2009)‎ |
| סדרת DOOM | דום • דום II: גיהנום על כדור הארץ • דום 3 • דום (2016) • דום הנצחי |
| סדרת Quake | Quake‏ • Quake 2‏ • Quake 3: Arena‏ • Quake 4‏ • Enemy Territory: Quake Wars‏ • Quake Live‏ • Quake Champions |
| סדרת Rage | Rage 2 • Rage |
| משחקים אחרים | דייב המסוכן • קומנדר קין • Heretic‏/Hexen‏/Hexen II‏ |
| מנועי משחק | Doom Engine ‏ • Quake Engine (id Tech 1) ‏ • id Tech 2‏ • id Tech 3‏ • id Tech 4‏ • id Tech 5‏ • id Tech 6‏ • id Tech 7‏ |
|  |
| --- |
| 

לחצו כדי להקטין חזרה

לחצו להגדלה

 |
| מפת קנטוני הפדרציה של בוסניה והרצגובינה |

הפדרציה של בוסניה והרצגובינה מחולקת ל**עשרה קנטונים** (בבוסנית: **Kanton** וברבים, **kantoni**; בקרואטית: **županija** וברבים, **županije**; בסרבית: **кантон**, ברבים **кантони**). הפדרציה היא עצמה חלק משתי ישויות פוליטיות בבוסניה והרצגובינה (השנייה היא רפובליקה סרפסקה), על פי החלוקה המנהלית שהכתיב הסכם דייטון.

ברפובליקה סרפסקה מונהג ממשל מרכזי, עם חלוקה ישירה ל-63 רשויות מקומיות. לאזורים השונים שבהם ממוקמות הרשויות המקומיות אין משמעות פוליטית. מחוז ברצ'קו, החלק המנהלי השלישי של מדינת בוסניה והרצגובינה, מצוי תחת סמכות משפטית ישירה של הממשל המרכזי של המדינה.

בפדרציה של בוסניה והרצגובינה, חמישה קנטונים הם בעלי רוב בוסני, שלושה עם רוב של קרואטים-בוסנים ובשניים יש "עירוב אתני".

הקנטונים:

1. אונה-סאנהאונה-סאנה אונה-סאנה
2. פוסיבנהפוסיבנה פוסיבנה
3. טוזלה (קנטון)טוזלה (קנטון) טוזלה
4. זניצה-דובויזניצה-דובוי זניצה-דובוי
5. קנטון פודריניה הבוסניקנטון פודריניה הבוסני קנטון פודריניה הבוסני
6. מרכז בוסניה (קנטון)מרכז בוסניה (קנטון) מרכז בוסניה
7. הרצגובינה-נרטבההרצגובינה-נרטבה הרצגובינה-נרטבה
8. מערב הרצגובינה (קנטון)מערב הרצגובינה (קנטון) מערב הרצגובינה
9. סרייבו (קנטון)סרייבו (קנטון) סרייבו
10. קנטון 10

קישורים חיצוניים
----------------

ויקישיתוף מדיה וקבצים בנושא **הקנטונים של הפדרציה של בוסניה והרצגובינה** בוויקישיתוף
**טַוָּסוֹן אֵילָתִי** (שם מדעי: *Thalassoma rueppellii*) הוא מין של טווסון אנדמי לים האדום, שבו הוא חי לחופי מצרים, ישראל, ירדן וערב הסעודית. פרטים בודדים נתפסו גם בים התיכון, ככל הנראה כתוצאה מהגירה לספסית, אבל אף אוכלוסייה יציבה לא נצפתה שם, והפרטים שנראו כנראה היו חריגים.

מאפיינים
--------

הטווסון חי קרוב לחוף, בשוניות אלמוגים, בעומקים של עד 30 מטר. הוא מעדיף לחיות על מתלולי שוניות, בהן הוא יכול להיחבא בין האלמוגים שיספקו לו הגנה. הוא יכול להגיע לאורך של עד 20 סנטימטר. הדג נודע במיוחד בצבעיו, שעשו אותו לדג פופולרי באקווריומים.

הדג הוא שוכן שוניות אלמוגים, ותפוצתו מצומצמת מאוד, ולכן אוכלוסייתו נפגעה עם הפגיעה בשוניות הים האדום.

בישראל הדג חי במפרץ אילת, ומוצג במצפה התת-ימי ובאקווריום ישראל.

קישורים חיצוניים
----------------

ויקישיתוף מדיה וקבצים בנושא **טווסון אילתי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* ITIS
* NCBI
* GBIF
 |

הערות שוליים
------------

1. ↑  טווסון אילתי באתר הרשימה האדומה של IUCN
2. ↑  מילון בעלי חיים: דגי הגרם (תשע"ב), 2012, באתר האקדמיה ללשון העברית
**Ich hatte viel Bekümmernis** (בעברית: היה לי צער רב) רי"ב 21, היא קנטטה בשני פרקים שהלחין יוהאן סבסטיאן באך בהיותו בוויימאר. תאריך ההלחנה המדויק אינו ידוע והיא מסומנת על ידו כיצירה לכל עת (באיטלקית: e per ogni tempo). ביצועה הראשון היה ביום ראשון השלישי לאחר חג השילוש הקדוש, שחל ב-17 ביוני 1714.

היסטוריה ומילים
---------------

מלבד הערכת התקופה שבה הלחין באך את הקנטטה לא ידועים עוד פרטים על כך. אלפרד דירר משער שהוא לא חיבר אותה בבת אחת, אלא צירף בהזדמנויות שונות כמה חלקים שהלחין בנפרד במועדים שונים. ג'ון אליוט גרדינר סבור שביצועה הראשון המלא היה בדצמבר 1713 בהאלה, ואילו ב-1714 ביצע באך גרסה מקוצרת. לאחר מכן השתמש בה באך שוב בהזדמנויות שונות, באופנים ובהרכבים שונים.

הטקסט נכתב כנראה על ידי משורר החצר סלומון פרנק (Salomon Franck) שכתב עוד קנטטות של באך מאותה תקופה. הוא כולל מספר פסוקים מספר תהלים ומחזון יוחנן ופסוק ממזמור של המשורר הגרמני גאורג נוימרק (Georg Neumark).

מבנה והרכב מבצע
---------------

הקנטטה נכתבה בשני פרקים, הראשון נועד לביצוע לפני הטקס בכנסייה והשני אחריו. צורת ביצוע זו אינה חריגה בקנטטות שלו, אך לא בכולן ידוע כיצד התחלקו, בניגוד לזו. היא מבוצעת על ידי שלושה סולנים, סופרן, טנור ובס בליווי מקהלה בת ארבעה קולות. הכלים המשתתפים הם שני כינורות, ויולה, אבוב, בסון, ארבעה טרומבונים, שלוש חצוצרות, טימפאני (שניהם מופיעים רק בחלק האחרון) ובאסו קונטינואו עם עוגב. בקנטטה אחד עשר חלקים:

פרק ראשון
1. סינפוניה בדו מינור
2. מקהלה: *Ich hatte viel Bekümmernis in meinem Herzen* (ברב שרעפי בקרבי תנחומיך ישעשעו נפשי)
3. אריה לסופרן: *Seufzer, Tränen, Kummer, Not* (אנחות, דמעה, צער, מצוקה)
4. רצ'יטטיב לטנור: *Wie hast du dich, mein Gott* (איך הסבת פניך ממני אלי, בצר לי)
5. אריה לטנור: *Bäche von gesalznen Zähren* (פלגי דמעות מלוחות מציפים אותי מסביב)
6. מקהלה: *Was betrübst du dich* (מה תשתוחחי נפשי ותהמי עלי)

פרק שני
1. רצ'יטטיב בדיאלוג לסופרן ולבס: *Ach Jesu, meine Ruh* (ישוע, שלוות נפשי)
2. אריה בדואט לסופרן ולבס: *Komm, mein Jesu, und erquicke* (בוא ישוע, השב נפשי)
3. כורל למקהלה: *Sei nun wieder zufrieden, meine Seele* (שובי נפשי למנוחייכי)
4. אריה לטנור: *Erfreue dich, Seele, erfreue dich, Herze* (לבי, נפשי, שמחו ועורו)
5. מקהלה: *Das Lamm, das erwürget ist* (השה הטבוח)

הקלטות
------

היצירה הוקלטה מעל ל-40 פעמים על ידי מנצחים רבים, בהם ניקולאוס הרנונקור (ב-1972), סיגיסוולד קאוקן (ב-1988), פיליפ הרווחה (ב-1990), טון קופמן (ב-1994), מסאקי סוזוקי (ב-1999) וג'ון אליוט גרדינר (ב-2000).

קישורים חיצוניים
----------------

* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

הערות שוליים
------------

1. ↑  Mincham, Julian
2. ↑  The Cantatas of J. S. Bach: With Their Librettos in German-English Parallel Text, By Alfred Dürr, Richard D. P. Jones
3. ↑  גרדינר, עמודים 9-14
4. ↑  ספר תהלים, פרק צ"ד, פסוק י"ט
5. ↑  ספר תהלים, פרק מ"ב, פסוק ו'
6. ↑  ספר תהלים, פרק קט"ז, פסוק ז'
7. ↑  חזון יוחנן, פרק ה, 12-13
8. ↑  רשימת הקלטות באתר קנטטות באך

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007522814705171
* BNE: XX4620633
* BnF: cb139095460 (data)
* GND: 300006985
* LCCN: n91045238
* MusicBrainz work: 139ddaa9-2bb2-43b6-8ad5-1b5faeefa7ee
* VIAF: 184337580
* WorldCat (עם VIAF): 184337580

 |
**טסלה מגה-פק** (באנגלית: **Tesla Megapack**) הוא מוצר אחסון אנרגיה המבוסס סוללות ליתיום-יון בקנה מידה גדול, המיוצר ומותקן על ידי טסלה.

המגה-פק הושק בשנת 2019, כאשר כל מגה-פק יכול לאחסן חשמל של עד 3 מגה-ואט שעה (MWh). מגה-פק תוכנן עם יכולת פריסה על ידי חברות אנרגיה, כך שניתן להשתמש במגה-פק לאחסון אנרגיה הנוצרת על ידי מקורות כוח מתחדשים לסירוגין, כגון שמש ורוח. האנרגיה המאוחסנת יכולה לשמש את הרשת כנדרש, למשל בתקופות של ביקוש שיא לחשמל.

בפברואר 2020 קיבלה חברת פסיפיק גז וחשמל אישור לפרוס 449 מגה-פק בתחנת הרכבת התחתית מוס לנדינג שבמחוז מונטריי, קליפורניה, כדי לספק 182.5 מגה-ואט הספק וקיבולת אחסון אנרגיה 730 מגה-ואט-שעה, אשר תהיה אחסון הסוללות הגדול ביותר בעולם (בפער משמעותי).

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

מפרט טכני
---------

| דגם | טכנולוגיה | קיבולת (MWh) | כוח (MVA) | ממיר מתח | מידות (מטרים) | משקל |
| --- | --- | --- | --- | --- | --- | --- |
| מגאפאק | ליתיום-יון | עד 3 | עד 1.54 | דו כיווני, קיבולת של 1.5 מגה-ואט | 7.14 ‏X ‏1.6 (אורך X רוחב) | 23.1 טון |

מערכות מגה-פק מיוצרות במפעל גיגה נבדה. טסלה הצהירה כי היא משקיעה בהרחבת המפעל במטרה להגדיל את יעילות התפוקה של מגה-פק, מודל 3 ו-מודל Y.

מערכת הניהול התרמית של מגה-פק ממוקמת בחלק העליון של כל יחידה. היא משתמשת בנוזל קירור, העשוי מתערובת שוות חלקים של אתילן גליקול ומים, כדי לשמור על הסוללה בטמפרטורת הפעלה רצויה.

יש לבצע תחזוקה על כל מגה-פק פעם בחמש שנים, כדי לבצע פעילויות כמו החלפת המשאבה המפעילה את מערכת הניהול התרמית ומילוי נוזל הקירור. התחזוקה צפויה להימשך כשעה לכל מגה-פק.

הערות שוליים
------------

1. ↑  Cohen, Ariel. "Tesla Begins Construction Of World's Largest Battery Storage Facility". *Forbes* (באנגלית).
2. 1 2  "ANNUAL REPORT ON FORM 10-K FOR THE YEAR ENDED DECEMBER 31". *Tesla*.
3. ↑  Lambert, Fred (2019-07-29). "Tesla launches its Megapack, a new massive 3 MWh energy storage product". *Electrek* (באנגלית אמריקאית).
4. ↑  Lambert, Fred (2020-02-27). "Tesla's massive 1GWh Megapack battery project with PG&E is approved". *Electrek* (באנגלית אמריקאית).
5. ↑  "Saint John Energy adding money-saving battery power to its energy grid". *Global News* (באנגלית).
6. 1 2  "MITIGATED NEGATIVE DECLARATION". *County of Monterey*.

| חברת טסלה |
| --- |
| דגמים | מודל 3 • מודל Y • מודל X • מודל S • רודסטר • סייברטראק • סמי • סייברקוואד |  |
| מפעלים | פרימונט • גיגה נבדה • גיגה שאנגחאי • גיגה ברלין • גיגה ניו יורק • גיגה טקסס |
| אנרגיה | טסלה אנרג'י (SolarCity) • טסלה מגה-פק • פאוורוול |
| טכנולוגיה | Giga Press |
| אנשי מפתח | אילון מאסק |
איור של Tsintaosaurus spinorhinus
**טסינטאוזאורוס** (שם מדעי: ***Tsintaosaurus***; מילולית: "הדינוזאור של צ'ינגדאו" שבעבר נהגה "טסינטאו") הוא סוג דינוזאור ממשפחת ההדרוזאוריים שמאובניו התגלו בסין בשנת 1958 ותוארכו לתור הקרטיקון שלפני 70 מיליון שנה. בסוג זה התגלה מין אחד.

מאפיינים
--------

הטסינטאוזאורוס היה הדרוזאור גדול באורך 8.3 מטר ומשקל של 2.5 טונות בממוצע. הגולגולת הגדולה שלו הכילה עצם ניצבת, המזכירה קרן של חדקרן, שהתפצלה מעצם האף למעלה וקדימה ודמתה בצורתה לקרן אחורית של פרזאורולופוס או לקרניו של הלאמבאוזאורוס שהיה קרוב אליו. לא ברור מה מטרת העצם, אך ייתכן והכילה איבר תהודה או כרבולת כלשהי אשר שימשו לתקשורת בין ההדרוזאוריים.

בדומה לשאר ההדרוזאורים, הייתה לדינוזאור זה לסת דמוית מקור ברווז שהייתה מלאה בשיניים שטוחות שנועדו ללעיסת צמחייה. ההדרוזאור נע ככל הנראה על ארבע רגליים כדי לתמוך במשקלו, אך נע על שתי רגליים כדי לרוץ מהר. ככל הנראה הוא חי בעדרים גדולים.

הדינוזאור חי בערבות סין הקרטיקוניות באקלים יבש מעט מסין הנוכחית.

בתרבות
------

הטסינטאוזאורוס מופיע במשחקי המחשב Jurassic World Evolution 2 וJurassic World Evolution.

קישורים חיצוניים
----------------

ויקישיתוף מדיה וקבצים בנושא **טסינטאוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

הערות שוליים
------------
**טַוָּסוֹן אפור** (שם מדעי: *Polyplectron bicalcaratum*; לפי האקדמיה ללשון "טַוָּסוֹן") הוא מין ממשפחת הפסיוניים הקרוב למיני התרנגול, תרנגול הודו וטווס וכמוהם שייך לסדרת התרנגולאים. הוא חי במדינות שונות באסיה והוא הציפור הלאומית של מיאנמר.

מאפיינים
--------

זהו פסיון גדול שאורכו עד 76 ס"מ. נוצותיו אפורות ועליהם כתמי עיניים כחולים גדולים, בעיקר על הכנפיים והזנב. הפנים אדומות ומוקפות בגדילי נוצות לבנים, העיניים שחורות והמקור לבן. הזנב יכול להיפרש למניפה כמו טווס, מה שנתן לו את שמו.

הוא חי ביערות שפלה ובהרים בצפון הודו ודרום מזרח אסיה וכן בחצי האי המלאי. בנוסף הוא מצוי בכמה מקומות בסין. הוא ניזון מזרעים, גרגירים, חרקים ופירות שונים. בשעת סכנה יעדיף לרוץ ולא לעוף אף שהוא מסוגל לכך.

הפסיון אינו נתון בסכנת הכחדה.

תת-המינים של הפסיון:

* *P. b. bicalcaratum*
* *P. b. ghigi*
* *P. b. bailyi*
* *P. b. bakeri*
* *P. b. katsumatae* - ייתכן שהוא מין עצמאי

ייתכן שגם המינים טווסון סומטרי (*Polyplectron chalcurum*), טווסון גרמיני (*Polyplectron germaini*) וטווסון הררי (*Polyplectron inopinatum*) הם תת-מינים של הפסיון הטווסי האפור.

קישורים חיצוניים
----------------

ויקישיתוף מדיה וקבצים בנושא **טווסון אפור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  טווסון אפור באתר הרשימה האדומה של IUCN
צבגון הבריכה.
**טסטודינטה** (שם מדעי: **Testudinata**) היא קבוצה של זוחלים בני הקבוצה זאוריה, שחיה מהטריאס העליון ועד להולוקן. כיום שרדה מהקבוצה רק סדרת הצבים. ישנה מחלוקת על השיוכים לקבוצה, כאשר חלק מהחוקרים רואים בקבוצותיה חברים בקבוצות אחרות של זאוריה שאינן קרובות. בעבר שויכו לקבוצת האנאפסידה שהתבטלה.

המאפיין העיקרי שלהם הוא שריון גוף גדול המכסה את הצלעות, החזה ועמוד השדרה ועוטה את כל הגוף מלמעלה. בנוסף הם בעלי לסתות חזקות, אך חסרות שיניים ובעלי נחיריים הממוקמים בחלק העליון של ראשם. עקב מבנה השריון הגפיים שלהם רחבות אך קצרות ונמוכות, מבנה המונע מהם לנוע במהירות. חלק ממינים אלה פיתחו אורח חיים ימי בדומה לצבי הים המודרניים.

רוב המינים בקבוצה נכחדו עם סוף הפליסטוקן, למעט כמה סוגים כמו המיאולניה. כיום שרדו מהם רק סדרת הצבים.

מיון
----

* סוג *Australochelys* - נכחד
* סוג *Chinlechelys* - נכחד
* סוג פרוגמנוכלוס (*Proterochersis*) - נכחד
* סוג *Palaeochersis* - נכחד
* סוג *Proganochelys* - נכחד
* קבוצה Mesochelydia
	+ סוג *Condorchelys* - נכחד
	+ סוג *Eileanchelys* - נכחד
	+ סוג *Heckerochelys* - נכחד
	+ סוג *Indochelys* - נכחד
	+ סוג *Kayentachelys* - נכחד
	+ קבוצה Perichelydia
		- סוג *Spoochelys* - נכחד
		- משפחה Helochelydridae - נכחד
		- משפחה Kallokibotiidae - נכחד
		- קבוצה Meiolaniformes - נכחדה
			* משפחה מיאולניים (Meiolaniidae)
		- משפחה Sichuanchelyidae - נכחדה
		- סדרה צבים (Testudines)

הסוג *Odontochelys* לעיתים משויך לקבוצה, אך כיום רואים בו חבר בענף Pantestudines - בו מצויה הקבוצה.

קישורים חיצוניים
----------------

ויקישיתוף מדיה וקבצים בנושא **טסטודינטה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
 |
צחנן מבאיש - תרמילים וזרעים
**צחנן מבאיש** (שם מדעי: *Anagyris foetida*) הוא שיח נשיר קיץ ממשפחת הקטניות הנפוץ 
בארצות אגן הים התיכון ומערב האזור האירנו-טורני. כל חלקי השיח, חוץ מהפרי, מדיפים ריח בלתי נעים, ומכאן שמו העברי.

תיאור
-----

השיח בעל מספר גזעים, נופו כדורי, וגובהו 1–2 מטר. העלה תלתני, אורך העלעל 2-3 סנטימטרים, צידו התחתון מכוסה שערות כסופות, וצידו העליון חלק וקירח. הפרחים יושבים על הענפים בקבוצות של 2–8, אורכם 2-2.5 סנטימטר, נטויים לרוב כלפי מטה. מבנה הפרח ייחודי. הוא בנוי כפרח פרפרני, אך המשוטים והסירה ארוכים בהרבה מהמפרש. גם כן, שלא כמו רוב פרחי הפרפרניים, כל זירי האבקנים מפורדים. צבע הפרח צהוב ירקרק, עם כתם כהה במרכז המפרש. הפרי הוא תרמיל ארוך שאינו נפתח, משונץ בין הזרעים. הזרע גדול וצבעו סגול.

הצמח מואבק על ידי דבורים מהסוג מדרונית, ועל ידי צופית בוהקת.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **צחנן מבאיש** |
| ויקימינים טקסונומיה בוויקימינים: **צחנן מבאיש** |

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* TPL
* EOL
* NCBI
* GBIF
* IPNI
* צמחיית ישראל ברשת
* צמח השדה
* Tropicos
 |

הערות שוליים
------------

1. ↑  צחנן מבאיש באתר הרשימה האדומה של IUCN
ביצי צחיחנית מדבר, אוסף מוזיאון טולוז
**צְחִיחָנִית מִדְבָּר** או **צְחִיחָנִית הַמִּדְבָּר** (שם מדעי: *Eremophila bilopha*) היא מין של ציפור שיר ממשפחת העפרוניים.

היא מצויה בחלק גדול מצפון אפריקה, דרך צפון ערב הסעודית ועד למערב עיראק. זהו מין יציב בעיקרו, אך חלק מהאוכלוסיות שלו נודדות חלקית, ונעות דרומה יותר בחורף.

בישראל היא יציבה נדירה בעיקר בדרום הנגב, המישר וחולות ניצנה. משוטטת יותר מחוץ לעונת הקינון. תצפית חריגה נרשמה באפריל 2022, אז נצפתה בשדות קיבוץ המעפיל.

טקסונומיה ואטימולוגיה
---------------------

צחיחנית המדבר סווגה במקור בסוג *Alauda* (זרעית) לפני שסווגה מחדש ל-*Eremophila* (צחיחנית).

משמעות שם הסוג *Eremophila* היא *phila* - אוהבת ו-*eremo* - מדבר, ושל שם המין הספציפי *bilopha* הוא *bi* - דו ו-*lopha* - סהרונית, בזכות מקום חיותה ודגם הפנים האופייני שלה. שמו האנגלי של מין זה, Temminck's lark, מנציח את חוקר הטבע ההולנדי קונרד יאקוב טמינק (אנ').

תיאור
-----

צעיר, דאח'לה, סהרה המערבית
בניגוד לרוב העפרונים האחרים, צחיחנית המדבר היא מין בעל מראה ייחודי בעמידה על הקרקע, בדומה לחברה האחרת בסוג, הגדולה ממנה, צחיחנית החרמון. אורך הבוגר כ-14–15 ס"מ, צבעיו חום-אפור אדמדם מלמעלה ולבן מלמטה, ויש לה דגם פנים בולט בשחור-לבן וכתם שחור בולט על החזה. לזכר בלבוש קיץ יש "קרניים" שחורות, המעניקות למין זה את שמו השני באנגלית (Temminck's horned lark). הצעיר אדמדם מלמעלה ולבן מלמטה, בשונה לחלוטין מעפרוניים אחרים. צחיחנית מדבר בוגרת שונה מצחיחנית החרמון בניצויה האדמדם ולא חום-אפור, ובהיעדר צבע צהוב בדגם הפנים. יש לה קריאה מתכתית דומה אך פחות קשה.

תפוצה ובית גידול
----------------

תפוצתה של צחיחנית המדבר פזורה על פני צפון אפריקה והמזרח התיכון. הטווח שלה כולל את אלג'יריה, מצרים, עיראק, ישראל, ירדן, כווית, לוב, מאוריטניה, מרוקו, ערב הסעודית, סוריה, תוניסיה וסהרה המערבית.

עפרוני זה חובב אזורי מדבר סלעי וחשוף למחצה. הקן שלו נמצא על הקרקע, ובתטולה 2–4 ביצים. מזונו הוא זרעים בתוספת חרקים בעונת הקינון.

סטטוס שימור
-----------

ישראל היא המקום היחיד בו תועד קינון של מין זה, והאוכלוסייה בישראל הולכת ופוחתת, ועשויה לרדת גם במקומות אחרים; כנראה כתוצאה מאובדן בתי גידול. אף על פי כן, זוהי ציפור נפוצה בחלקים רבים בטווח הנרחב שלה והאיגוד הבינלאומי לשימור הטבע דירג את מצב השימור שלה כללא חשש.

קישורים חיצוניים
----------------

ויקישיתוף מדיה וקבצים בנושא **צחיחנית מדבר** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* NCBI
* GBIF
 |

* קטעי וידאו, תמונות וצלילים של צחיחנית מדבר, באתר ebird
* Xeno-canto: הקלטות אודיו של צחיחנית מדבר

הערות שוליים
------------

1. ↑  צחיחנית מדבר באתר הרשימה האדומה של IUCN
2. ↑  אלה רימון, צחיחנית מדבר, אתר הצפרות הישראלי, באתר www.birds.org.il
3. ↑  Beolens, Bo; Watkins, Michael (2003). *Whose Bird? Men and Women Commemorated in the Common Names of Birds*. London: Christopher Helm. pp. 335–336.
4. ↑  Mark Beaman; Steve Madge (1998). *The Handbook of Bird Identification: For Europe and the Western Palearctic*. Christopher Helm. p. 568. ISBN 978-0-7136-3960-5.
5. 1 2  צחיחנית מדבר, באתר האיגוד הבינלאומי לשימור הטבע (באנגלית)
6. ↑  "Temminck's Lark (*Eremophila bilopha*)". *Handbook of the Birds of the World Alive*. Lynx Edicions. נבדק ב-17 בנובמבר 2016. `{{cite web}}`:  (עזרה)
כוח מתוך צי רב לאומי מחמש מדינות, במהלך מבצע חירות מתמשכת במפרץ עומאן. בארבעה טורים יורדים, משמאל לימין:  
 ITS Maestrale (F 570), FS De Grasse (D 612); USS John C. Stennis (CVN 74), FS Charles De Gaulle (R 91), FS Surcouf (F 711); USS Port Royal (CG-73), HMS Ocean (L 12), USS John F. Kennedy (CV 67), HNLMS Van Amstel (F 831); and ITS Luigi Durand de la Penne (D 560)
בחילות ים, **צי** הוא היחידה האורגנית הגדולה ביותר, הכוללת מערך של כלי שיט קרביים ותומכים, ולעיתים גם כלי טיס ימיים וכוחות נחתים, ויכולה לתפקד כחיל ים עצמאי באזור גאוגרפי מוגדר. צי הוא המקבילה הישירה של ארמייה בצבא יבשה (כוח מקביל לפחות לשבע אוגדות, במושגי צה"ל).

ציים הם בדרך כלל מערכים קבועים המשויכים גאוגרפית לים או אוקיינוס מסוים. חלוקה לציים מקובלת במדינות בעלות חיל ים גדול, או הפרדה גאוגרפית ברורה (לדוגמה, חיל הים הקנדי מחולק לצי אטלנטי וצי באוקיינוס השקט). מעצמות מחזיקות ציים המשייטים בכל רחבי העולם. לדוגמה, חיל הים של ארצות הברית כולל שישה ציים, מתוכם המוכר ביותר בישראל הוא הצי השישי של ארצות הברית, המשייט בים התיכון.
בחילות ים קטנים (לדוגמה, חיל הים הישראלי) אין הפרדה לציים, וחיל הים כולו הוא צי אחד, המשייט בעיקר בקרבת חופי המדינה.

כיום, צי נמצא בדרך כלל בפיקודו של קצין בדרגת אדמירל או דרגה מקבילה. אף שציים לא מעטים הם בפיקודו של סגן אדמירל או תת-אדמירל. רוב הציים מחולקים לשייטות. בעידן ספינות המפרש, ציים חולקו על פי שיוך גאוגרפי ולכל שייטת הייתה משימה מוגדרת. בזמנים מודרניים יותר, השייטות מורכבות בדרך כלל מקבוצות הומוגניות מאותו הסוג של אוניות מלחמה, כמו ספינות קרב או סיירות.

ציים רב־לאומיים אינם נדירים בהיסטוריה הימית. לדוגמה, כמה מדינות הרכיבו את צי הליגה הקדושה בקרב לפנטו בשנת 1571. בעידן המודרני, נאט"ו יצר צי משולב המורכב מכוחות מתוך מספר חילות ים לאומיים, ומשייט בים התיכון (Operation Active Endeavour).

קישורים חיצוניים
----------------

ויקישיתוף מדיה וקבצים בנושא **צי** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4253301-6

 |
**צחיח אבן חִבּאן** (בערבית: **صحيح ابن حبان**) הוא אוסף של חדית' שאוגד על ידי האימאם אבו חאתם מחמד אבן פיסל אלתמימי אלדארמי אלבסתי (ערבית: امام ابو حاتم محمد ابن فیصل التمیمی الدارمی البستی), המכונה "אימאם אבן חִבּאן", אשר נפטר בשנת 965. הוא נחשב לספר קטן בגודלו, יחסית לאוספים אחרים של חדית', ונועד להכיל רק את המסורות האותנטיות ביותר. אימאם אבן חבאן היה מומחה בתחום החדית', ופוסק הלכה מהאסכולה השאפעית.

תיאור
-----

הספר מכיל כ-7,500 חדית'ים. בתחום החדית', ישנם רק ארבעה ספרים אשר מתחילים בכינוי צחיח (או סחיח), שמשמעותו "אותנטי" או "מאומת", וצחיח אבן חבאן הוא אחד מהם, וזאת מפני שרוב המסורות המובאות בו הן אותנטיות ומאומתות. שלושת הספרים האחרים שקיבלו את התואר "צחיח" הם צחיח אל-בוח'ארי, צחיח מוסלִם, וצחיח אבן חֻזימה.

אותנטיות
--------

חכמי הדת האסלאמיים נחלקו בנוגע לרמת האותנטיות של המסורות המובאות בספר. לדעת חלקם, צחיח אבן חבאן הוא הספר השלישי בדרגת האותנטיות שלו מבין ארבעת ה"צחיחים", בעוד שאחרים טענו שהוא הרביעי.

ראו גם
------

* צחיח אבן ח'וזיימה

הערות שוליים
------------

1. ↑  alkitab.com-Your Source for Arabic Books: Sahih Ibn Hibban (8 vol) صحيح ابن حبان:, www.alkitab.com
2. ↑  *The History of Hadith Compilation - Class 1 | Sheikh Mufti Muhammad Ibn Muneer|url= Huraira Center*
3. ↑  **Sahih Ibne Hibban (صحیح ابن حبان)**
4. ↑  *The History of Hadith Compilation - Class 2 | Sheikh Mufti Muhammad Ibn Muneer|url= Huraira Center*
5. ↑  Abu Huraira Center (2018-05-06), *The History of Hadith Compilation Part 2 Mufti Muhammad Muneer*, נבדק ב-2019-07-10
6. ↑  *2011-2017 Maulana Muhamadi Bin Zakaria. || Sahih Ibn Hibban,|url= Kuliah Studio*
7. ↑  ihcker (2013-05-02), *Constantinople*, נבדק ב-2019-07-10

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007389977605171
* BnF: cb44037083v (data)
* GND: 7578188-8
* LCCN: n86108497
* TDVİA: sahih-i-ibn-hibban
* VIAF: 176643237
* WorldCat (עם VIAF): 176643237

 |